jkorsvik/nowiki_second_scrape_merged huggingface dataset:
Idaho

Idaho er en delstat nordvest i USA. Den grenser mot Montana i nordøst, Wyoming i øst, Utah og Nevada i sør, Washington og Oregon i vest og mot Canada i nord.


== Geografi ==
Idaho er en fjellstat som ligger i Rocky Mountains-kjeden. En av elvene, Snake River, går gjennom den svært dype Hells Canyon. Hoveddelen av befolkningen bor sør i staten der Boise er hovedstad og største by. Andre byer i sør er Pocatello og Twin Falls. Andre byer i staten er Lewiston som ligger ved en elv og er Idahos eneste havneby, og Coeur d'Alene.

Bilder fra Idaho
		
		
		


== Historie ==
Området hadde omtrent 8 000 indianere da Lewis og Clark ekspedisjonen besøkte det i 1805. 
Navnet ble foreslått av lobbyisten George M. Willing som påsto at det var "indiansk" for «Edelsten fra fjellene». Navnet var egentlig bare oppspinn, og det opprinnelige territoriet fikk navnet Colorado. Da Idaho-territoriet (bestående av dagens Idaho, Montana og Wyoming) ble dannet i 1863 fikk det imidlertid navnet Idaho igjen.
Gull ble oppdaget i området i 1861, og byggingen av jernbane i 1869 bidro til befolkningsveksten. Da Idaho formelt ble stat i 1890 hadde den en befolkning på 88 548.


== Økonomi ==
Gruveindustrien, for sølv og bly, har vært viktig for Idaho. Det mest kjente jordbruksproduktet er poteter, og Idaho står for en tredjedel av USAs potetproduksjon. På 1970-tallet har også databedrifter investert i Idaho.

 Kilde: The World Almanac 2008, side 45 og 555-587. 


== Politikk ==
Idaho er en av de mest konservative statene i USA, og Det republikanske parti har guvernøren, begge plassene i senatet og begge plassene i representantenes hus. I 2008 tapte imidlertid republikanske Bill Sali 1. valgdistrikt (nordre og vestre Idaho) til demokraten Walter Minnick, men partiet gjenvant setet i 2010. I tillegg har republikanerne store flertall i begge kamre i delstatsforsamlingen (28-7 i Senatet og 56-14 i annetkammeret). George W. Bush vant 68,4 % av stemmene i 2004-valget og John McCain 61% i 2008.


== Justis ==
Idaho praktiserer dødsstraff. Metoden som brukes er giftsprøyte


== Fylker ==
Idaho har 44 fylker (counties).


== Demografi ==

Bureau of the Census anslo i juli 2011 at innbyggerantallet i Idaho var 1 584 985, noe som tilsvarte en økning på 1,11 % fra folketellingen i 2010.


== Kjente personer ==
Ezra Pound
Sacagawea
Picabo Street
Peter Cetera
Sarah Palin
Josh Ritter


== Referanser ==


== Eksterne lenker ==
(en) Offisielt nettsted 
(en) Idaho – kategori av bilder, video eller lyd på Commons 
(en) Idaho – galleri av bilder, video eller lyd på Commons 
Offisiell turistside for Idaho (engelsk)
Kentucky

Kentucky, offisielt Commonwealth of Kentucky, er en delstat i USA.
Den grenser mot Indiana og Ohio i nord, Vest-Virginia og Virginia i øst, Tennessee i sør, Missouri og Illinois i vest.
Kentucky ligger i det sørlige USA, men blir noen ganger regnet som en del av midtvesten. Fjellkjeden Appalachene krysser de østlige delene av staten.
Kentucky er kjent for sin tobakk, Bourbon, kull, rasehester og bluegrass-musikk.


== Historie ==
Selv om området var bebodd av indianere i førhistoriske tider, så var det ingen permanente indianerbosetninger i området da utforskere og nybyggere begynte å strømme til Kentucky på midten av 1700-tallet. I stedet ble landområdet brukt som jaktmarker av blant annet Cherokee- og Irokeserindianere.
Pioneren Daniel Boone (1734–1820) utforsket området fra 1767. I 1769 åpnet han en rute inn i Kentucky. Dette resulterte i en strøm av nybyggere på vei vestover. Store deler av det som i dag er Kentucky ble kjøpt fra indianerne i avtaler fra Fort Stanwix i 1768 og Sycamore Shoals i 1775, og ble da betraktet som en utvidelse av staten Virginia. Den 1. juni 1792 ble Kentucky USAs femtende delstat.
Shawnees som bodde nord for Ohioelven var ikke fornøyde med fordelingen av Kentucky, og allierte seg med britene under den amerikanske revolusjonskrigen. Kentucky var en slagmark under krigen, og et av de siste store slagene i krigen. Slaget ved Blue Licks ble utkjempet i Kentucky.
Det ble importert et betydelig antall svarte slaver, og delstatregjeringen motsatte seg avskaffelsen av slaveriet. Men Kentucky sluttet seg ikke til sørstatene. Under den amerikanske borgerkrigen kjempet flertallet av statens soldater på nordstatenes side.


== Befolkningsutvikling ==


== Store byer ==
Kentuckys største byer og hurtigst voksende fylker er konsentrert rundt det som blir referert til som det gyldne triangel (eng: Golden Triangle), som er nesten utelukkende i Bluegrass regionen, med unntak av fylkene Hardin, Meade og LaRue i Pennyroyal regionen.
Den største byen i Kentucky er Louisville Metro med 556 429 innbyggere (2005), og et metropolområde med 1 342 918 innbyggere. Den nest største byen er Lexington med 268 080 innbyggere, og et metropolområde med 635 547 innbyggere.
Lengst nord i staten ligger et tredje urbant område bestående av 8-9 sammenvokste byer som faktisk utgjør deler av storbyen Cincinnati, Ohio. De fire fylkene Boone, Kenton, Campbell og Grant ligger alle innenfor Cincinnatis metropolområde, og har tilsammen omkring 400 000 innbyggere. Cincinnatis hovedflyplass CVG/Greater Cincinnati Airport ligger her, i Hebron, Boone County, nær byen Covington, KY.


== Økonomi ==
 Kilde: The World Almanac 2008, side 45 og 555–587. 


== Kjente personer ==
Jennifer Lawrence
Josh Hutcherson
Abraham Lincoln
Adlai E. Stevenson
Billy Ray Cyrus
Diane Sawyer
Don Rosa
George Clooney
Jefferson Davis
Johnny Depp
Kit Carson
Loretta Lynn
Muhammed Ali
Harry Dean Stanton
Bryson Tiller


== Referanser ==


== Eksterne lenker ==
(en) Offisielt nettsted 
(en) Kentucky – kategori av bilder, video eller lyd på Commons
São Luís

São Luís er hovedstad og en kommune i delstaten Maranhão i nordøstregionen av Brasil. Byen ble grunnlagt i 1612 av Franske kolonister og hadde i 2003 om lag 890 000 innbyggere. Den ligger på en øy i deltaet hvor elvene Pindaré og Itapecuru renner ut i Atlanterhavet.
Det gamle bysentrumet i São Luís står på UNESCOs liste over verdensarv.


== Galleri ==


== Referanser ==


== Eksterne lenker ==
Offisielt nettsted 
(en) São Luís (Maranhão) – kategori av bilder, video eller lyd på Commons 
(en) São Luís – galleri av bilder, video eller lyd på Commons
Stealth

Stealth er en fellesbetegnelse på en rekke teknikker for å gjøre fartøyer, luftfartøyer, kjøretøyer og andre maskiner mindre synlig (ideelt usynlig) på radar og for andre sensorer. Dette betyr at objektet skal smelte sammen med bakgrunnen, det skal ha de samme egenskaper som bakgrunnen og det snakkes derfor om kontrollert signatur. Hensikten er både å gjøre det lettere å nærme seg målet, samt å gjøre det lettere å unnslippe etter at målet er ødelagt.
Teknikkene blir ofte assosiert med radar fordi dette var det primære i de opprinnelige arbeidene til Petr Ufimtsev, som av mange er ansett å være den som fant frem til grunnprinsippene for å begrense radarrefleksjoner. Senere har det blitt et større fokus på teknikker og metoder for multispektral kontrollert signatur. For eksempel er det ikke tilstrekkelig å bare begrense radarrefleksjon fra et fly om den termiske emisjonen er så stor at den kan brukes for å detektere det samme flyet. Omvendt kan den termiske emisjonen fra en båt være lavere enn den omkringliggende sjøen, noe som igjen kan medføre deteksjon, typisk vil båten da fremstå som kaldere enn den omkringliggende sjøen.
Etter at teknologien ble kjent er begrepet brukt mer generelt om teknologier for å unngå oppdagelse. Et eksempel er stealth virus og lignende for computere, hvor disse har metoder for å unngå å bli oppdaget av antivirussystemer. Blue Pill er en metode som har slike egenskaper.
Første gang stealth-våpen ble brukt var under USAs invasjon av Panama i 1989 da to Lockheed F-117 Nighthawk angrepsfly slapp bomber mot Rio Hato-flyplassen nær Panama by. Den første konflikten med mer utstrakt brukt av stealth-teknologi var Gulfkrigen i 1991.


== Våpensystemer med stealth-teknologi ==
De fleste våpensystemer introdusert mot slutten av 80-tallet og senere implementerer stealth-teknologi i større eller mindre grad. Med mer avanserte analyseverktøy er de opprinnelige sterkt fasetterte overflatene blitt erstattet av mer aerodynamiske former, slik som i F-35 Lightning II. Følgende våpensystemer er velkjent for sine stealth-egenskaper:

F-117 Nighthawk
F-35 Lightning II
F-22 Raptor
B-2 Spirit
USS Sea Shadow (IX-529)
La Fayette-klassen
Skjold-klassen
Visby-klassen


== Eksterne lenker ==
(en) Stealth technology – kategori av bilder, video eller lyd på Commons
Hermann von Richthofen

Hermann Freiherr von Richthofen (født 20. november 1933, død 17. juli 2021) var en tysk diplomat, jurist og adelsmann (friherre). 
Han var ambassadør til Storbritannia fra 1989 til 1993 og tysk NATO-ambassadør fra 1993 til 1998.
Von Richthofen har mottatt Brandenburgs fortjenstorden.
Han er grandnevø av flyveren Manfred von Richthofen, «den røde baron», og hans navn gjorde ham til en mediefavoritt i Storbritannia.


== Se også ==
Richthofen


== Referanser ==


== Eksterne lenker ==
http://www.channel4.com/history/microsites/H/history/heads/outtakes/dogfight03.htm
Maryland

Maryland er en delstat i USA. Den ligger øst i landet ved Atlanterhavet. Staten er nesten delt i to av Chesapeake Bay. Den grenser mot Pennsylvania i nord, Delaware i øst, Virginia i sør og Vest-Virginia i vest. 


== Historie ==
Staten har fått sitt navn etter kong Karl I av Englands dronning Henrietta Maria. Noen landområder rundt Chesapeake Bay ble i 1632 gitt til lord Baltimore Cecil Calvert, av den engelske kongen, og han oppkalte kolonien etter giverens hustru. Koloniens første hovedstad St. Mary's City ble grunnlagt i 1634 av Calverts bror Leonard Calvert (1606–1647).
Maryland var spesiell i forhold til de andre britiske koloniene i Amerika fordi den ble grunnlagt av katolikker. George Calvert hadde vært Secretary of state i kolonien, men trakk seg da han konverterte til katolisismen i 1625. I 1632 gav kong Karl ham i oppgave å stifte en katolsk koloni. Maryland innførte i 1649 Toleration Act som skulle hindre at katolikker ble straffet med yrkesforbud. I 1650-årene kom det til en borgerkrig som puritanerne vant, men Maryland forble en brokete og sammensatt stat. Slaveri var tillatt, og staten lå sør for Mason-Dixon-linjen, men deltok ikke på Sørstatenes side under den amerikanske borgerkrigen.


== Befolkning ==
United States Census Bureau anslår befolkningstallet den 1. juli 2011 i Maryland til å være 5 828 289, en økning på 0,95% fra folketellingen i 2010.


=== De 10 mest folkerike byene ===


== Økonomi ==
Maryland er senteret for USAs farmasøytiske industri, med basis i forskningen rundt Johns Hopkins University i Baltimore. Som spin-off av den medisinske industrien er Baltimore også et viktig senter for helserelaterte forsikringsselskaper. Det drives også mye medisinsk forskning.

 Kilde: The World Almanac 2008, side 45 og 555-587


== Justis ==
Guvernør Martin O’Malley underskrev 2. mai 2013 loven som avskaffer dødsstraff i delstaten Maryland.
Den siste henrettelsen fant sted i 2005.
Delstaten ble den 18. delstaten som slutter å henrette fanger.


== Kjente personer ==
Tom Clancy
Edgar Allan Poe
DMX
Logic


== Referanser ==


== Eksterne lenker ==
(en) Offisielt nettsted 
(en) Maryland – kategori av bilder, video eller lyd på Commons
Sør-Carolina

Sør-Carolina (engelsk: South Carolina) er en delstat i USA. Den ligger sørøst i landet og er en av sørstatene. Den grenser mot Nord-Carolina i nord og Georgia i vest og sørvest. I øst og sørøst ligger Atlanterhavet.
I 2003 hadde staten et innbyggertall på 4 147 152.


== Historie ==
Staten er oppkalt etter kong Charles I av England, som ga et patent for kolonien til Robert Heath i 1629. Kolonisering av området startet i 1670 da kaptein Joseph West grunnla byen Charles Town. I 1724 var det dobbelt så mange svarte slaver som hvite kolonister. I 1729 ble Nord-Carolina og Sør-Carolina to separate kolonier. 
Den var en av de tretten koloniene som gjorde opprør mot de britiske lederne i den amerikanske frigjøringskrigen. Da Abraham Lincoln ble valgt til president, reagerte de med å melde seg ut av unionen (20. desember 1860). Sør-Carolina ble en av statene i Amerikas konfødererte stater i 1861. Staten var den første som ratifiserte Konføderasjonsartiklene, 23. mai 1778.


== Justis ==
I henhold til gjeldende lov blir dødsdømte dømt til å dø ved giftsprøyten, med mindre de velger den elektriske stolen. Men det er en landsdekkende mangel på medikamentene som kreves for giftsprøyten – noe som gjør det vanskelig for delstaten å gjennomføre henrettelsene.
I mangel på giftsprøyter åpnet de folkevalgte i Sør-Carolina opp, - 5.mai 2021, - for at fanger som er dømt til døden kan bli henrettet ved skyting. Årsaken er at dem ønsker fortgang i henrettelsesprosessen.
Sør-Carolina var tidligere blant de amerikanske delstatene hvor det ble gjennomført flest dødsstraffer, og mellom 2000 og 2010 ble det gjennomført i snitt litt under to henrettelser i året.[1]


== Økonomi ==
 Kilde: The World Almanac 2008, side 45 og 555-587. 


== Klima ==

Sør-Carolina har et fuktig subtropisk klima (Köppens klimaklassifisering Cfa), selv om de høytliggende områdene i den nordlige delen har en mindre subtropisk karakteristikk enn områdene ved atlanterhavskysten. Om sommeren er Sør-Carolina varmt og fuktig med dagtemperaturer i gjennomsnitt mellom 30–34 °C i meste delen av delstaten og nattetemperaturer i gjennomsnitt 21–23 °C ved kysten og fra 19–23 °C i innlandet. Vinter temperaturer er mindre enhetlige i Sør-Carolina. Kystområdene har veldig milde vintre med gjennomsnittlige maksimumstemperaturer opp mot 16 °C og minimumstemperaturer om nettene fra 5–8 °C. I innlandet er gjennomsnittlig minimumsnattetemperatur i januar rundt 0 °C  i Columbia og temperaturer er godt under frysepunktet i de nordlige delene.


== Kjente personer født i Sør-Carolina ==
Chubby Checker sanger
Joe Frazier, profesjonell bokser
Dizzy Gillespie, jazzmusiker
Andrew Jackson, USAs 7. president
Tim Montgomery sprinter
Paul Wight - amerikansk fribryter


== Fylker ==
Sør-Carolina består av 46 fylker (counties):


== Eksterne lenker ==
(en) Offisielt nettsted 
(en) South Carolina – kategori av bilder, video eller lyd på Commons 
(en) South Carolina – galleri av bilder, video eller lyd på Commons
Risøyhamn

Risøyhamn er et tettsted i Andøy kommune i Nordland. Tettstedet ligger sørøst på Andøya. I Risøyhamn er det også en havn med et moderne kaianlegg som kan ta imot større fartøy.
Risøyhamn har to daglige anløp av Hurtigruten. Her ligger også den 750 meter lange Andøybrua, som går over Risøysundet og binder Andøya sammen med Hinnøya.
Risøyhamn er også det sørlige utgangspunktet for Risøyrenna, som ble åpnet i 1922 og som er 4,8 km lang. Risøyrenna gjør det mulig for større fartøy å passere mellom Andøya og Hinnøya. Risøyrenna ble utvidet i 2001.
Natt til den 16. januar 2021 ble Risøyhamn og Vesterålen rammet av en av de verste branntragediene i nyere tid, fire barn og ungdom omkom i tillegg til en voksen, mens faren til to av barna kom fra det med kritiske skader. Brannen startet i en familiehytte, årsaken til brannen er fremdeles ukjent.
Kong Harald sendte kondolansebrev til ordfører Frank Johnsen i Vågan, Lofoten kort tid etterpå.


== Kultur ==


=== Gammelgården ===
Det er mange eldre bygninger i Risøyhamn. Den eldste av dem er Gammelgården, som kan ha blitt reist tidlig på 1700-tallet.


=== Risøyhamn Bygdetun ===
I Risøyhamn ligger Risøyhamn Bygdetun, som er en av Andøymuseets to filialer. Andøymuseet er en avdeling av stiftelsen Museum Nord.Bygdetunet har fem bygninger:

Børvågstua
Martin Nilsa-huset (Nilsengården)
Lensmannsgården/Gansmoestua
Fembøringsnaustet
Et fjøs


=== Risøyhamnmartnaden ===
I 1991 ble det for første gang i nyere tid arrangert «martnad» –  i Risøyhamn. I de påfølgende årene har Risøyhamnmartnaden blitt arrangert årlig.


== Idrett ==
Det lokale idrettslaget Andøygutten IL hører hjemme i Risøyhamn. Idrettslaget fikk kunstgressbane i 2014, og startet noen år senere pengeinnsamling for å bygge klubbhus på dugnad. Andøyguttens klubbhus stod ferdig i 2020.


== Næringsliv ==
Risøyhamn Baatbyggeri ble etablert på stedet i 1907. I 1929 eller 1930 ble virksomheten utvidet med to rulleslipper.


== Referanser ==


== Eksterne lenker ==
Risøyhamn Skole
Risøya krets
Ramón F. Magsaysay

Ramón del Fierro Magsaysay (født 31. august 1907 i Iba, Zambales, Filippinene, død 17. mars 1957 ved Cebu)  var Filippinenes syvende president. Han satt i embetet fra 30. desember 1953 til han omkom under en flyulykke. Han er mest kjent for den omfattende landreformen som bragte Hukbalahap-opprøret til avslutning.


== Liv og virke ==


=== Bakgrunn ===
Magsaysay var filippiner av delvis ilocano, delvis tagalog-opphav. Han var sønn av smeden Exequiel Magsaysay og lærerinnen Perfecta del Fierro, og ble født i Iba i provinsen Zambales. Han studerte fra 1927 ved University of the Philippines i det som i dag er Quezon City. Der studerte han jus, senere ingeniørfag. Samtidig jobbet han som sjåfør. På grunn av sykdom fullførte han ikke utdanningen. Senere fullførte han imidlertid økonomistudier ved José Rizal College (1928–1932).
Etter studiene arbeidet han som bilmekaniker og oppsynsmann. Da Filippinene kom i faresonen under den annen verdenskrig  (1941), sluttet han seg til den filippinske hær og fikk kapteins rang. Ved nederlaget i fjellene i Bataan i 1942 unngikk han å bli tatt til fange og sluttet seg til geriljaen.


=== Politiker ===
Etter at japanerne hadde tapt Filippinene, ble han utnevnt av den amerikanske general Douglas MacArthur til militærguvernør for hjemprovinsen Zambales. Han ble kongressmann, og i sin periode i den filippinske kongress (1946-1950) utviklet han en slagplan for å slå ned Hukbalahap-geriljaen (Huk). Dermed ble han utnevnt til forsvarsminister av president Elpidio R. Quirino. Han reformerte hæren, tok til fange kommunistpartiets topplederne, bekjempet Huk-opprørerne, og kombinerte den militære innsats med å åpne og utvikle nye landområder, særlig på Mindanao for nybyggere fra de områdene der Huk-opprørerne hadde sin beste grobunn på grunn av eiendomsforholdene innenfor landbruket. Etter en tvist med Quirino søkte han i 1953 avskjed fra sin ministerpost. Han forlot det regjerende liberale parti og sluttet seg til nasjonalistpartiet og ble dets presidentkandidat. Han vant presidentvalget i 1953 med stor margin, og Quirino måtte gå av. Da han ble innviet, var han den første filippinske presidenten som var ikledd barong tagalog, en tradisjonell filippinsk skjorte.Som president samarbeidet Magsaysay tett med USA og talte imot kommunismen under den kalde krigen. Han gjennomførte en omfattende landreform og dessuten en omgripende reform av regjeringsapparatet.Det ble antatt at han med letthet ville vinne gjenvalg, men han døde tidlig i valgkampen i en flyulykke i provinsen Cebu. Den 16. mars 1957 dro han med fly til Cebu for å holde en tale ved en utdanningsinstitusjon. Da han skulle tilbake til Manila om kvelden, gikk han om bord i presidentflyet, Mt. Pinatubo, men det ble meldt savnet neste morgen. Flyet hadde krasjet i fjellene rett nord for Cebu, og alle utenom én ombord døde. Dagen etter tiltrådte hans visepresident Carlos P. Garcia presidentembedet.
Magsaysay var en populær president. Ca. to millioner mennesker overvar begravelsen hans 22. mars 1957.


== Referanser ==
Britisk Columbia

Britisk Columbia (fransk la Colombie-Britannique, engelsk British Columbia) er en kanadisk provins som grenser mot Stillehavet. Viktige byer er blant annet hovedstaden Victoria som ligger på Vancouver Island, og Vancouver.
Langs kysten av Britisk Columbia ligger et av verdens mest unike økosystemer; «Great Bear Rainforest» - verdens største tempererte regnskog. Regnskogen, hvorav cirka 85 prosent eller 3,1 millioner haa nå er beskyttet, utgjør cirka 1/3 av de gjenværende tempererte regnskogene i verden og er kjent for sitt usedvanlig rike dyreliv og sine enorme kjempetujaer (Thuja plicata) og sitkagrantrær (Picea sitchensis). Sitkagrana kan bli nærmere 90 meter høy i dette området, og kjempetujaen kan leve i opp mot 1 000 år eller mer. Her finns også den mest tallrike bestanden av den unike åndebjørnen, en hvit variant (ikke albinisme) av den sjeldne svartbjørnunderarten kermodebjørn (Ursus americanus kermodei). Kermodebjørn ble i 2006 valgt som et av provinsens offisielle symboler.
Britisk Columbia har cirka 4 402 931 (2007) innbyggere, dekker 944 735 km² og er dermed den tredje største av Canadas ti provinser både hva befolkning og areal angår.
Det meste av Britisk Columbia tilhørte det omstridte Oregon Country, som flere stormakter gjorde krav på. Oregon-avtalen i 1846 delte området mellom Storbritannia og USA langs den 49. breddegrad, men Storbritannia fikk hele Vancouver Island. Britisk Columbia var en britisk kronkoloni fra 1858, men sluttet seg i 1871 til Canada som en egen provins.


== Befolkningsutviklingen ==


== Se også ==
Liste over kommuner i Britisk Columbia
Britisk Columbias flagg


== Referanser ==


== Eksterne lenker ==
(en-CA) Offisielt nettsted 
(en) British Columbia – kategori av bilder, video eller lyd på Commons 
(en) British Columbia – galleri av bilder, video eller lyd på Commons
Liste over flyplasser i Sverige

Liste over svenske flyplasser med IATA- og ICAO-koder.


== Flyplasser tilhørende det svenske statlige selskapet Swedavia ==
Göteborg-Landvetter lufthavn          –        GOT ESGG
Kiruna lufthavn                       –      KRN ESNQ
Luleå lufthavn (Kallax)           –      LLA ESPA
Malmö-Sturup lufthavn                   –      MMX ESMS
Ronneby lufthavn                      –      RNB ESDF
Stockholm-Arlanda lufthavn              –      ARN ESSA
Stockholm-Bromma lufthavn               –      BMA ESSB
Umeå lufthavn                         –      UME ESNU
Visby lufthavn                        –      VBY ESSV
Åre Östersund lufthavn                    –      OSD ESPC


== Andre flyplasser ==
Denne listen omfatter kun de største flyplassene av dem som ikke eies og drives av det svenske Luftfartsverket.

Arvidsjaur lufthavn                    –     AJR ESNX
Dala lufthavn, Borlänge                  –     BLE ESSD
Gällivare lufthavn (Lapland Airport)   –     GEV ESNG
Gävle-Sandviken lufthavn               –     GVX ESSK
Göteborg City lufthavn                   –     GSE ESGP
Hagfors lufthavn                         –     HFS ESOH
Halmstad lufthavn                      –     HAD ESMT
Hemavan Flyplass     –      HMV ESUT
Hudiksvalls flyplass                   –     HUV ESNH
Hultsfred Vimmerby flyplass            –     HLF ESSF
Jönköping lufthavn  –     JKG ESGJ
Kalmar lufthavn                        –     KLR ESMQ
Karlstad lufthavn           –   KSD ESOK
Kramfors lufthavn –   KRF ESNK
Kristianstad lufthavn                    –     KID ESMK
Lidköping lufthavn                       –     LDK ESGL
Linköpings lufthavn (Linköping City Airport) – LPI ESSL
Lycksele lufthavn    –       LYC ESNL
Mora Siljan lufthavn                   –     MXX ESKM
Norrköping lufthavn                    –     NRK ESSP
Oskarshamns lufthavn                   –     OSK ESMO
Pajala lufthavn        –     PJA ESUP
Skövde lufthavn                        –     KVB ESGR
Stockholm Skavsta lufthavn               –     NYO ESKN (100 km S. Stockholm, 3. største flyplassen i Sverige)
Stockholm Västerås lufthavn            –     VST ESOW
Storumans lufthavn                     – ESUD
Sundsvall Timrå lufthavn           –     SDL ESNN
Sveg lufthavn           –     EVG ESND
Söderhamn lufthavn                       –     SOO ESNY
Torsby lufthavn                        – ESST
Trollhättan-Vänersborg lufthavn       –     THN ESGT
Vilhelmina lufthavn                    –     VHM ESNV
Växjö lufthavn                         –     VXO ESMX
Ängelholm-Helsingborg lufthavn         –     AGH ESDB
Örebro lufthavn                          –     ORB ESOE
Örnsköldsvik lufthavn                  –     OER ESNO


== Eksterne lenker ==
Det svenske Luftfartsverket